Berlingske Tidende, 1827-09-17
Den 29de Juni (g. St.), om Natten, kom det til en stærk Geværild i Gaderne, og fra den ene Vinduesaadning over til den anden, imellem Soldaterne under Photomaras, Commandans i Stadsfortet, og dem under Grivas Commandant i Palamedes, som foruden dette Fort, der behersker Nauplion, havde 400 Mand staaende under sin Broder, og som laae i Baghold i de af Stadens Huse, der vare bedst skikkede til Forsvar, Jeg var hos Hr. Bailli, vi løb alle til Fyrst Ypstlanti, hvor vi troede at finde Sikkerhed og Beskyttelse. Den 1ste Juli angrebe Palamedes og Stadens Fort vexelviis hinanden med en levende Kanonild. Den 3die kom Staden to Gange i Brand, som det to Gange lykkedes at slukke; den kom tredie Gang i Brand og Jlden gjorde ingen store Fremskridt, imidlertid vilde det forvirrede og bestyrtede Folk nu paa eengang undflye; 2000 Mennesker, næsten alle Koner og Børn, bleve dræbte af ituspringende Bomber, Ypstlantis Huus, der var fyldt med Kæmpende og Tilflugt søgende, blev, istedet for at give sikker Beskyttelse, det Punct, alle sigtede efter, man var der udsat for den værste Jld, Blodet af Døde og Saarede dryppede ned igjennem Loftet paa vore Hoveder, Capitanoerne opstillede sig ved Stadens Porte, og fordrede 2 til 300 Piastre af enhver Familie, for at give dem Tilladelse til at drage bort; Nogle, som vilde styrte sig i Fartøierne, druknede, Andre bleve paa deres Flugt trufne af Kugler fra Voldene, og de, som undkom, bleve strax efter udplyndrede af Sørøverne, som ventede paa dem ved Udløbet af Bugten. De Fattige, som ikke kunde betale de for deres Afmarsch affordrede Penge, maatte omkomme af Hunger, ved Branden eller Batteriernes Jld. Dr. Balli havde kuns Valget af at begraves under et Huses Ruiner, eller, saafremt han vil gaae ud, at see sig udsat for en eller anden mod ham fientligsindet Læges Hævn. Der toges ikke meere nogetsomhelst Hensyn, Soldaterne brugte Jld og Sværd, kuns for at kunne plyndre. Palamedes hørte ikke op med at kaste Bomber, to Medlemmer af det lovgivende Corps fik Armene knuste af en Kugle, et Partie vilde samle sig paa Torvet, ogsaa dette blev adsplittet af Bomber; nu blev der almindelig Forviering. Det lykkedes mig at komme bort fra dette Helvede, i det jeg gav en Deel af mine Sager til Priis, jeg flygtede til en Græsk Goetet, og traf ved et lykkeligt Tilfælde Obersterne Heidegger og Fabrier, som, uden Tropper, vare ankomme 24 Timer iforveien Regjeringen undkom ligesom ved et Underværk, et den trak sig tilbage til Burgis, et lidet, i Vandet, strax ved Havnen, i liggende Fort, hvor den nu vedbliver at holde sine Forsamlinger. Saasnart den var borte, toge Urolighederne endnu mærkeligen til Skydningen blev mere morderisk, alle Lidenskaber fik frit Spillerum; Commissionen satte sig fast i Hovedet, at ville holde Raadslagninger i Burgis, den fordrede Bistand af den just tilstædeværende Engelske Admiral; denne kunde ikke tilveiebringe noget Forlig imellem Partierne, men afsendte sine Fartøier, for at beskytte de Familier, der forlade Staden. Obersterne Fabrier og Heidegger toges med paa Raad, men deres Forslag bleve ikke fulgte, Fadvier, der ikke længer kunde tæmme sin Fortrydelse over saa mange Ulykker, forlangte sin Afsked, og tilstillede mig sit Regnskab, for at overbringe Commissionen det.